Source: https://ispis.sk/judikatura/KSKE/6Sd34/2012
Timestamp: 2020-03-31 09:35:43+00:00

Document:
KSKE 6 Sd 34/2012 - iSpis
iSpis Judikatúra – KSKE 6 Sd 34/2012
KS v Košiciach, dátum 11.10.2012, sp.zn. KSKE 6 Sd 34/2012
Súd: Krajský súd Košice Spisová značka: 6Sd/34/2012 Identifikačné číslo súdneho spisu: 7012200518 Dátum vydania rozhodnutia: 11. 10. 2012 Meno a priezvisko sudcu, VSÚ: JUDr. Judita Juráková ECLI: ECLI:SK:KSKE:2012:7012200518.2
Krajský súd v Košiciach samosudkyňou JUDr. Juditou Jurákovou v právnej veci navrhovateľa: G. L., L. Č..XX, proti odporcovi Sociálna poisťovňa, ústredie, Ul. 29. augusta č. 8, Bratislava, o invalidný dôchodok, takto
P o t v r d z u j e rozhodnutie odporcu č. XXX XXX XXXX zo dňa 21.2.2012.
Rozhodnutím odporcu č. XXX XXX XXXX zo dňa 21.2.2012 bol navrhovateľovi priznaný invalidný dôchodok v sume 180,80 EUR mesačne, podľa § 70 ods. 1 a § 82 zákona č. 461/2003 Z.z. o sociálnom poistení v znení nesk. predpisov, s účinnosťou od 16.1.2012.
V napadnutom rozhodnutí mal navrhovateľ určenú mieru poklesu schopnosti vykonávať zárobkovú činnosť v 45 percentách, s touto určenou výškou navrhovateľ nesúhlasil, čo bolo aj predmetom opravného prostriedku.
Navrhovateľ v opravnom prostriedku podanom v zákonnej lehote uviedol, že pri posudzovaní jeho zdravotného stavu neboli brané na zreteľ aj ostatné jeho zdravotné postihnutia.
Súd preskúmal napadnuté rozhodnutie odporcu podľa ust. § 250l a nasl. O.s.p., spolu s poslednou lekárskou správou predloženou do administratívneho spisu, zo dňa 15.5.2012.
Výsledkom opakovaného posúdenia zdravotného stavu navrhovateľa bola podľa celkového posudku tá skutočnosť, že nedošlo k navýšeniu miery poklesu schopnosti vykonávať zárobkovú činnosť o viac ako 45 %. V prípade rozhodujúceho zdravotného postihnutia navrhovateľa bola stanovená maximálna hranica pre priznanie miery poklesu schopnosti vykonávať zárobkovú činnosť /ďalej len MPVZČ/. Iné zdravotné postihnutia uvedené v celkovom posudku neovplyvnili MPSVZČ navrhovateľa v jeho zákonnom rozpätí od 35 do 45 %.
Podľa ust. § 71 ods. 6 zákona o sociálnom poistení, miera poklesu schopnosti vykonávať zárobkovú činnosť v percentách sa určuje podľa druhu zdravotného postihnutia, ktoré je rozhodujúcou príčinou
dlhodobo nepriaznivého zdravotného stavu, a so zreteľom na závažnosť ostatných zdravotných postihnutí.
Podľa ust. § 71 ods. 8 prvá veta zákona o sociálnom poistení, mieru poklesu schopnosti vykonávať zárobkovú činnosť podľa odseku 6 možno zvýšiť najviac o 10 %, ak závažnosť ostatných zdravotných postihnutí ovplyvňuje pokles schopnosti vykonávať zárobkovú činnosť.
V danom prípade, ako to vyplýva z celkového posudku, ďalšie ochorenia neovplyvnili percentuálnu mieru poklesu schopnosti vykonávať zárobkovú činnosť oproti zdravej fyzickej osobe.

References: súd 
 súd 
 § 70
 § 82

Súd 
 § 250
 § 71
 § 71